Document ID: 31973R3539

ΚΑΝΟΝΙΣΜΟΣ (ΕΟΚ) αριθ. 3539/73 ΤΟΥ ΣΥΜΒΟΥΛΙΟΥ της 18ης Δεκεμβρίου 1973 περί του ποσοστού των εισπραττομένων επιβαρύνσεων, κατά την εισαγωγή γεωργικών προϊόντων και εμπορευμάτων υπαγομένων στον κανονισμό (ΕΟΚ) αριθ. 1059/69, σε μικροααποστολές στερούμενες εμπορικού χαρακτήρα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 235,
τη συνθήκη προσχωρήσεως νέων Κρατών μελών στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας(1), που υπεγράφη στις 22 Ιανουαρίου 1972, και ιδίως στο άρθρο 62 παράγραφος 1 της προσηρτημένης πράξεως,
την πρόταση της Επιτροπής,
τη γνώμη της Συνελεύσεως,
Εκτιμώντας:
ότι σύμφωνα με τον τίτλο II B των προκαταρκτικών διατάξεων του Κοινού Δασμολογίου, του παραρτήματος του κανονισμού (ΕΟΚ) αριθ. 950/68 του Συμβουλίου της 28ης Ιουνίου 1968(2), όπως τροποποιήθηκε τελευταία από τον κανονισμό (ΕΟΚ) αριθ. 2260/73(3) και εφ' όσον ο ενδιαφερόμενος δεν ζητήσει την εφαρμογή του συνήθους ποσοστού στα εμπορεύματα τα οποία αποτελούν αντικείμενο εισαγωγών μικροαποστολών στερουμένων εμπορικού χαρακτήρα, και απευθυνόμενων σε ιδιώτες, εφαρμόζεται ένας δασμός κατ' αποκοπή εκ 10% επί της αξίας-
ότι αποδεικνύεται χρήσιμο και δυνατό, χωρίς να διακινδυνεύουν οι σκοποί της κοινής γεωργικής πολιτικής, να εισπραχθούν κατά τον αυτό τρόπο όλες οι άλλες επιβαρύνσεις κατά την εισαγωγή γεωργικών προϊόντων ως και ορισμένων εμπορευμάτων που αποτελούν αντικείμενο του καθεστώτος συναλλαγών, το οποίο προβλέπεται στον κανονισμό (ΕΟΚ) αριθ. 1059/69 του Συμβουλίου της 28ης Μαΐου 1969 περί καθορισμού του καθεστώτος συναλλαγών που ισχύει για εμπορεύματα προερχόμενα από μεταποίηση γεωργικών προϊόντων(4), όπως τροποποιήθηκε τελευταία από τον κανονισμό (ΕΟΚ) αριθ. 1491/73(5)-
ότι με μια ενέργεια είναι δυνατή η είσπραξη πολλών διαφορετικών επιβαρύνσεων- ότι προκειμένου να επιτευχθεί ο σκοπός του καθεστώτος της κατ' αποκοπή φορολογίας, παρίσταται αναγκαία η εφαρμογή μιας ενιαίας κατ' αποκοπή επιβαρύνσεως αντί του συνόλου των επιβαρύνσεων αυτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για τις στερούμενες εμπορικού χαρακτήρα μικροαποστολές που προβλέπονται στον τίτλο II B παράγραφος 2 των προκαταρκτικών διατάξεων του Κοινού Δασμολογίου του παραρτήματος του κανονισμού (ΕΟΚ) αριθ. 950/68, το κατ' αποκοπή προβλεπόμενο ποσοστό στην παράγραφο 1 του εν λόγω τίτλου II B εφαρμόζεται αντί όλων των επιβαρύνσεων κατά την εισαγωγή, που προβλέπονται στα πλαίσια της κοινής γεωργικής πολιτικής ως και των προβλεπομένων για τα εμπορεύματα που υπάγονται στον κανονισμό (ΕΟΚ) αριθ. 1059/69.
2. Όταν μία μόνη ενέργεια υπόκειται στην είσπραξη πολλών διαφορετικών επιβαρύνσεων, το κατ' αποκοπή ποσοστό που προβλέπεται στην παράγραφο 1 εισπράττεται βάσει του συνόλου των επιβαρύνσεων αυτών.
3. Εν τούτοις, η παράγραφος 1 δεν εφαρμόζεται όταν ο παραλήπτης της αποστολής, προ της επιβολής του κατ' αποκοπή ποσοστού, έχει ζητήσει την υπαγωγή των προϊόντων ή εμπορευμάτων στους οικείους εισαγωγικούς δασμούς.
Άρθρο 2
Ο παρών κανονισμός αρχίζει να ισχύει την επομένη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 18 Δεκεμβρίου 1973.

Labels: 12
3
6